sagorsarker/bangla-wikipedia huggingface dataset:
স্বপনকুমার চক্রবর্তী

অধ্যাপক ড.স্বপনকুমার চক্রবর্তী( ২৯ জুলাই ১৯৫৪ — ২৫ সেপ্টেম্বর ২০২১)) ছিলেন একজন  বিশিষ্ট লেখক, চিন্তাবিদ এবং ইংরেজি ভাষা ও সাহিত্যের অধ্যাপক। প্রখ্যাত ভারতীয় এই শিক্ষাবিদ ছিলেন ভারতের জাতীয় গ্রন্থাগারের প্রাক্তন মহাপরিচালক কলকাতার প্রেসিডেন্সি বিশ্ববিদ্যালয়ের ‘রবীন্দ্রনাথ ঠাকুর নামাঙ্কিত মানবিক বিভাগের’ বিশিষ্ট অধ্যাপক,  যাদবপুর বিশ্ববিদ্যালয়ের ইংরেজির অধ্যাপক এবং ভিক্টোরিয়া মেমোরিয়াল হলের প্রাক্তন সচিব এবং কিউরেটর। তিনি কলকাতার সেন্টার ফর স্টাডিজ ইন সোশ্যাল সায়েন্সেস' এর (সিএসএসএসসি), লাইব্রেরি বিষয়ক উপাচার্যের উপদেষ্টা, অশোক বিশ্ববিদ্যালয় এবং বিশিষ্ট ভিজিটিং ফ্যাকাল্টি, এসপি জৈন স্কুল অব গ্লোবাল ম্যানেজমেন্টের চেয়ারপার্সন ছিলেন ।
স্বপন চক্রবর্তীর স্কুলের পড়াশোনা কলকাতা বয়েজ স্কুলে। তারপর প্রেসিডেন্সি কলেজ হতে স্নাতক হন এবং যাদবপুর বিশ্ববিদ্যালয় থেকে ইংরাজী ভাষা ও সাহিত্যে স্নাতকোত্তর এবং অক্সফোর্ড বিশ্ববিদ্যালয় থেকে ডক্টরেট (ডি.ফিল) উপাধি লাভ করেন।
তিনি ১৯৮৫ খ্রিস্টাব্দে যাদবপুর বিশ্ববিদ্যালয়ে  ইংরেজি বিভাগে অধ্যাপনা দিয়ে কর্মজীবন শুরু করেন এবং ২০০৫ খ্রিস্টাব্দ থেকে ২০০৭ খ্রিস্টাব্দ পর্যন্ত বিভাগীয় প্রধান ছিলেন। 
২০০৮ খ্রিস্টাব্দে অধ্যাপক চক্রবর্তী ভারতের জাতীয় গ্রন্থাগারের মহাপরিচালক নিযুক্ত হন। ২০১০ খ্রিস্টাব্দে প্রেসিডেন্সি কলেজ বিশ্ববিদ্যালয়ে উন্নীত হলে ২০১১ খ্রিস্টাব্দে তিনি অন্যতম মেন্টর নিযুক্ত হন। ২০১৪ খ্রিস্টাব্দে যাদবপুর বিশ্ববিদ্যালয় হতে অবসরের পর প্রেসিডেন্সি কলেজের প্রাক্তনী অধ্যাপক চক্রবর্তী প্রেসিডেন্সি বিশ্ববিদ্যালয়ের ‘রবীন্দ্রনাথ ঠাকুর নামাঙ্কিত মানবিক বিভাগের’ বিশিষ্ট অধ্যাপক হন। তিনি এক সময় স্কুল অফ কালচারাল টেক্সটস অ্যান্ড রেকর্ডসের যুগ্ম পরিচালকও ছিলেন। 
অধ্যাপক চক্রবর্তী বিভিন্ন সময়ে নরেন্দ্রপুরের রামকৃষ্ণ মিশন আবাসিক কলেজে, কলকাতা বিশ্ববিদ্যালয় এবং ইউনিভার্সিটি অফ মালায়া য় অধ্যাপনা করেছেন। এছাড়াও তিনি ভিজিটিং অধ্যাপক হিসাবে  লন্ডন বিশ্ববিদ্যালয়ের ইংলিশ স্টাডিজ ইনস্টিটিউট এবং লন্ডনের কিংস কলেজ বক্তৃতা দেন। তিনি বাকিংহামের আলাবামা বিশ্ববিদ্যালয়ে হাডসন স্ট্রোড রেনেসাঁ বক্তৃতা প্রদান করেন।
অধ্যাপক চক্রবর্তী সুবক্তা হিসাবে বিশেষ পরিচিত ছিলেন। বিভিন্ন সময়ে যে যে প্রতিষ্ঠানে তিনি বক্তৃতা করেন সেগুলি হল -
ইংরাজী ভাষা ও সাহিত্যের জনপ্রিয় অধ্যাপক স্বপন চক্রবর্তী ২০২১ খ্রিস্টাব্দের ১লা সেপ্টেম্বর কোভিডে আক্রান্ত হয়ে কলকাতার এক বেসরকারি হাসপাতালে ভর্তি হন। কিছু দিন পর তাঁর কোভিড নেগেটিভ রিপোর্ট আসে, অল্প  সুস্থও হন, কিন্তু ফুসফুস ভীষণ ক্ষতিগ্রস্ত হওয়ায় ভেন্টিলেশানে থাকেন এবং অবনতি হয়। শেষে ২৫ শে সেপ্টেম্বর হৃদরোগে আক্রান্ত হয়ে শেষ নিঃশ্বাস ত্যাগ করেন। তাঁর স্ত্রী ভাস্বতী চক্রবর্তীও কোভিড আক্রান্ত হয়েছিলেন, কিন্তু তিনি সুস্থ হয়ে যান। তাঁর পুত্র সৌর চক্রবর্তী একজন প্রখ্যাত শিক্ষাবিদ ও সাংবাদিক।
জাকির খান চৌধুরী

জাকির খান চৌধুরী বাংলাদেশী রাজনীতিবিদ যিনি যুব ও ক্রীড়া মন্ত্রী ছিলেন।
জাকির খান চৌধুরী ২৪ মার্চ ১৯৮৫ থেকে ৯ জুলাই ১৯৮৬ সাল পর্যন্ত বাংলাদেশের যুব ও ক্রীড়া মন্ত্রী ছিলেন।
মুসা ইয়ামিন

মুসা ইয়ামিন (; জন্ম: ২৯ ডিসেম্বর ১৯৯২) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব মাজিয়া এবং মালদ্বীপ জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০১২–১৩ মৌসুমে, মালদ্বীপীয় ফুটবল ক্লাব অল ইয়ুথ লিঙ্কেজের যুব পর্যায়ের হয়ে খেলার মাধ্যমে মুসা ফুটবলের যুব পর্যায়ে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, মালদ্বীপীয় ক্লাব তুড্ডুর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; তুড্ডুর হয়ে মাত্র এক মৌসুমে ১৪ ম্যাচে অংশগ্রহণ করার পর ২০১১–১২ মৌসুমে তিনি অল ইয়ুথ লিঙ্কেজে যোগদান করেছেন। অল ইয়ুথ লিঙ্কেজে দুই মৌসুম অতিবাহিত করার পর নিউ রেডিয়েন্টের সাথে চুক্তি স্বাক্ষর করেছেন। ২০১৪–১৫ মৌসুমে, তিনি নিউ রেডিয়েন্ট হতে মালদ্বীপীয় ক্লাব মাজিয়ায় যোগদান করেছেন।
২০১২ সালে, মুসা মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। মালদ্বীপের বয়সভিত্তিক দলের হয়ে খেলার পর, তিনি একই বছরে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।
মুসা ইয়ামিন ১৯৯২ সালের ২৯শে ডিসেম্বর তারিখে মালদ্বীপে জন্মগ্রহণ করেছেন।
মুসা মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত আসরের গ্রুপ পর্ব থেকেই [[বিদায় নিয়েছিল। এই আসরে তিনি ৩ ম্যাচে ১টি গোল করেছিলেন। মালদ্বীপের বয়সভিত্তিক দলের হয়ে তিনি ৯ ম্যাচে অংশগ্রহণ করে ১টি গোল করেছেন। তিনি ২০১৪ সালের ২২শে সেপ্টেম্বর তারিখে অনুষ্ঠিত ২০১৪ এশিয়ান গেমসে [[পূর্ব তিমুর জাতীয় অনূর্ধ্ব-২৩ ফুটবল দল|পূর্ব তিমুর অনূর্ধ্ব-২৩ দলের]] বিরুদ্ধে মালদ্বীপের বয়সভিত্তিক দলের হয়ে প্রথমবারের মতো গোল করেছেন।
২০১২ সালের ২৯শে আগস্ট তারিখে, মাত্র ১৯ বছর ও ৮ মাস বয়সে, ডান পায়ে ফুটবল খেলায় পারদর্শী মুসা [[ক্যামেরুন জাতীয় ফুটবল দল|ক্যামেরুনের]] বিরুদ্ধে অনুষ্ঠিত [[প্রীতি ম্যাচ|প্রীতি ম্যাচে]] অংশগ্রহণ করার মাধ্যমে আন্তর্জাতিক ফুটবলে [[মালদ্বীপ জাতীয় ফুটবল দল|মালদ্বীপের]] হয়ে অভিষেক করেছেন। উক্ত ম্যাচের ৮০তম মিনিটে [[আক্রমণভাগের খেলোয়াড়]] [[আসাদুল্লা আব্দুল্লা|আসাদুল্লা আব্দুল্লার]] বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি ক্যামেরুন ১–৩ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে মুসা সর্বমোট ১ ম্যাচে অংশগ্রহণ করেছেন।
[[বিষয়শ্রেণী:১৯৯২-এ জন্ম]]
[[বিষয়শ্রেণী:জীবিত ব্যক্তি]]
[[বিষয়শ্রেণী:নিউ রেডিয়েন্ট স্পোর্টস ক্লাবের খেলোয়াড়]]
[[বিষয়শ্রেণী:ফুটবল মধ্যমাঠের খেলোয়াড়]]
[[বিষয়শ্রেণী:মালদ্বীপের আন্তর্জাতিক ফুটবলার]]
[[বিষয়শ্রেণী:মাজিয়া স্পোর্টস অ্যান্ড রিক্রিয়েশন ক্লাবের খেলোয়াড়]]
[[বিষয়শ্রেণী:মালদ্বীপীয় ফুটবলার]]
[[বিষয়শ্রেণী:২০১৪ এশিয়ান গেমসের ফুটবলার]]
[[বিষয়শ্রেণী:এশিয়ান গেমসে মালদ্বীপের প্রতিযোগী]]
[[বিষয়শ্রেণী:পুরুষ ফুটবল মধ্যমাঠের খেলোয়াড়]]
খন্দকার আবু বকর (রাজনীতিবিদ)

খন্দকার আবু বকর বাংলাদেশী রাজনীতিবিদ যিনি মন্ত্রী ও উপদেষ্টা ছিলেন।
খন্দকার আবু বকর ২৭ মার্চ ১৯৮২ থেকে ১ জুন ১৯৮৪ সাল পর্যন্ত বাংলাদেশের আইন, বিচার ও সংসদ বিষয়ক মন্ত্রণালয়ের উপদেষ্টা ছিলেন। তিনি ১ জুন ১৯৮৪ থেকে ১৫ জানুয়ারি ১৯৮৫ সাল পর্যন্ত বাংলাদেশের ধর্মমন্ত্রী ছিলেন।
খন্দকার আবু বকর (অ্যাটর্নি জেনারেল)

খন্দকার আবু বকর একজন বাংলাদেশী আইনজীবী ও রাজনীতিবিদ যিনি ১০ মে ১৯৭৬ থেকে ১৩ মার্চ ১৯৮৫ সাল পর্যন্ত বাংলাদেশের অ্যাটর্নি জেনারেল ছিলেন। তিনি এরশাদের মন্ত্রিসভায় আইন ও ভূমি সংস্কার উপদেষ্টা ছিলেন।
খন্দকার আবু বকর ১১ মে ১৯৭৬ সালে বাংলাদেশের অ্যাটর্নি জেনারেল হিসেবে নিয়োগ পান এবং ১৩ মার্চ ১৯৮৫ সাল পর্যন্ত প্রায় ৮ বছর ১০ মাস ২ দিন দায়িত্বপালন করেন।
এরশাদের মন্ত্রিসভায় তিনি আইন ও ভূমি সংস্কার উপদেষ্টা হিসেবে দায়িত্বপালন করেন।
এম. নুরুল্লাহ

এম. নুুুুুুরুল্লাহ একজন বাংলাদেশী আইনজীবী যিনি দুই মেয়াদে বাংলাদেশের অ্যাটর্নি জেনারেল ছিলেন।
এম. নুুুুুুরুল্লাহ প্রথম বার ১৪ মার্চ ১৯৮৬ সালে বাংলাদেশের অ্যাটর্নি জেনারেল হিসেবে নিয়োগ পান এবং ৬ এপ্রিল ১৯৯০ সাল পর্যন্ত দায়িত্বপালন করেন। এর পর ২৬ জুলাই ১৯৯৫ সাল থেকে ২৬ জুন ১৯৯৬ সাল পর্যন্ত বাংলাদেশের অ্যাটর্নি জেনারেল হিসেবে দায়িত্বপালন করেন
এ আর ইউসুফ

এ আর ইউসুফ (১ জানুয়ারি ১৯৩২ — ১১ জানুয়ারি ২০০২) বাংলাদেশী রাজনীতিবিদ ও আইনজীবী ছিলেন। এরশাদের মন্ত্রিসভায় তিনি কয়েকটি মন্ত্রণালয়ে মন্ত্রী হিসেবে দায়িত্ব পালন করেন।
এ আর ইউসুফ ১ জানুয়ারি ১৯৩২ সালে ভারতের দিল্লীর এক মুসলিম পরিবারে জন্মগ্রহণ করেন। তার পিতা কে.আর খাদেম ব্রিটিশ ভারতের এসডিও ছিলেন।
১৯৪৮ সালে এসএসসি ও ১৯৫০ সালে এইচএসসি পাশ করেন। পরবর্তীতে জগন্নাথ কলেজ থেকে বিএ পাশ করে এলএলবি ডিগ্রী সম্পন্ন করেন। তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগ থেকে মাস্টার্স ডিগ্রী সম্পন্ন করেন। তিনি ১৯৬৫ সালে ইংল্যান্ড থেকে "ব্যারিস্টার এ্যাট ল" ডিগ্রী লাভ করেন।
এ আর ইউসুফ ছাত্রজীবনে এ.টি.এম তাহা ও ফরমানুল্লাহ খান সহ ন্যাশনাল স্টুডেন্ট ফ্রন্ট (এন.এস.এফ) প্রতিষ্ঠা করেন। পরবর্তীতে গভর্নর মোনায়েম খান ন্যাশনাল স্টুডেন্ট ফ্রন্ট (এনএসএফ) নিয়ন্ত্রণ নিয়ে তাকে দল থেকে বাদ করে দেন।
তিনি ১৯ জানুয়ারি ১৯৮৫ থেকে ১৭ ফেব্রুয়ারি ১৯৮৫ সাল পর্যন্ত বাংলাদেশের বাংলাদেশের আইন, বিচার ও সংসদ বিষয়ক মন্ত্রী ছিলেন। তিনি ১৯ জানুয়ারি ১৯৮৫ থেকে ১১ অক্টোবর ১৯৮৫ সাল পর্যন্ত বাংলাদেশের বেসামরিক বিমান পরিবহন ও পর্যটন মন্ত্রী ছিলেন।
বাংলাদেশের তথ্যমন্ত্রী হিসেবেও তিনি ১৯ জানুয়ারি ১৯৮৫ থেকে ৪ জুলাই ১৯৮৫ পর্যন্ত দায়িত্ব পালন করেন।
তিনি অর্থের অভাবে মন্ত্রীত্বের পদ থেকে ইস্তফা দিয়েছিলেন।
ন্যূনতম বয়স কনভেনশন, ১৯৭৩

কর্মসংস্থানে প্রবেশের জন্য ন্যূনতম বয়স সংক্রান্ত আইএলও কনভেনশন সি১৩৮, ১৯৭৩ সালে আন্তর্জাতিক শ্রম সংস্থা কর্তৃক গৃহীত একটি কনভেনশন। এটি অনুমোদনকারী রাষ্ট্রগুলিকে একটি জাতীয় নীতি অনুসরণ করতে হবে যাতে শিশুশ্রমের কার্যকর অবসান নিশ্চিত করা যায় এবং কর্মসংস্থানে বা কর্মক্ষেত্রে প্রবেশের জন্য ক্রমান্বয়ে বয়স বাড়ানো হয়। এটি আটটি আইএলও মৌলিক কনভেনশনের একটি। কনভেনশন সি১৩৮ শ্রমের নির্দিষ্ট ক্ষেত্রে বেশ কয়েকটি অনুরূপ আইএলও কনভেনশনকে প্রতিস্থাপন করে।
দেশগুলি শ্রমের জন্য সর্বনিম্ন বয়স নির্দিষ্ট করতে স্বাধীন, ন্যূনতম ১৫ বছর। নির্দিষ্ট সময়ের জন্য ১৪ বছরের ঘোষণাও সম্ভব। আইন ১৩-১৫ বছরের শিশুদের জন্য হালকা কাজের অনুমতিও দিতে পারে (তাদের স্বাস্থ্য বা বিদ্যালয়ের কাজের ক্ষতি না করে)। কাজের জন্য ন্যূনতম ১৮ বছর নির্দিষ্ট করা হয়েছে যা "তরুণদের স্বাস্থ্য, নিরাপত্তা বা নৈতিকতা বিপন্ন করার সম্ভাবনা রয়েছে"। কাজের ধরন এবং অবমাননাকর সংজ্ঞা কেবলমাত্র ত্রিপক্ষীয় পরামর্শের পরেই সম্ভব (যদি এই ধরনের ব্যবস্থা অনুমোদনকারী দেশে বিদ্যমান থাকে)।
কনভেনশনটি নির্দিষ্ট এলাকার শ্রমিকদের জন্য বেশ কয়েকটি কনভেনশনের পুনর্বিবেচনা। কার্যকর হওয়ার পর, এই কনভেনশনগুলির মধ্যে কিছু অনুমোদনের জন্য বন্ধ হয়ে যায় এবং স্বয়ংক্রিয়ভাবে এই কনভেনশনের পক্ষ হয়ে যাওয়ার ফলে পুরনোদের দ্বারা সমালোচিত হয়। আইএলও-র পুরোনো ন্যূনতম বয়স কনভেনশনের একটি ওভারভিউ নিচে দেখানো হল:
আইএলও কনভেনশন সি১৩৮ প্রথম দুই অনুমোদন (কিউবা এবং লিবিয়া) প্রত্যায়ন করার এক বছর পর কার্যকর হয়। ২০২০ সালের জুন পর্যন্ত ১৩ টি দেশ কনভেনশন সি১৩৮ তে স্বাক্ষর করেছে। প্রথমদিকে, যদিও, এই সম্মেলনের অনুমোদনের গতি ছিল অত্যন্ত ধীর। অতএব, আরো সীমিত সুযোগের সাথে একটি বিকল্প কনভেনশন ১৯৯৯ সালে শুরু হয়েছিল। এটি আইএলও কনভেনশন ১৮২-এর <nowiki>"</nowiki>শিশুশ্রমের সবচেয়ে খারাপ রূপ দূরীকরণের জন্য নিষেধাজ্ঞা এবং তাৎক্ষণিক পদক্ষেপ<nowiki>"</nowiki> সম্পর্কিত।
কনভেনশন সি১৩৮ অনুমোদনের এক বছর পর একটি অনুমোদনকারী দেশের জন্য কার্যকর হয়। ইউএনজিএ আইএলও’র ন্যূনতম বয়স সংক্রান্ত কনভেনশন, ১৯৭৩ (নং. ১৩৮) এবং নিকৃষ্টতম শিশুশ্রম সংক্রান্ত কনভেনশন, ১৯৯৯ (নং. ১৮২) এর প্রয়োজনীয়তার ব্যাপারে স্বীকৃতি দিয়েছে। যা আইএলও’র ১৮৭টি দেশের এই কনভেনশন এবং শিশু অধিকার কনভেনশনের সার্বজনীন অনুমোদনের প্রায় সমতুল্য।
পেটি ক্যাশ

পেটি ক্যাশ হচ্ছে খুচরা নগদান বই।
প্রতিষ্ঠানের ছোট নগদ খরচ গুলোর জন্য আলাদা আলাদা হিসেব সংরক্ষণ করা সময়সাপেক্ষ, তাই এইসকল খরচকে একত্রে খুচরা নগদান বইয়ে লিপিবদ্ধ করা হয়।
যার অপর নাম পেটি ক্যাশ বই।
যিনি একাজে নিযুক্ত থাকেন তাকে পেটি ক্যাশিয়ার বলা হয়।
পেটি ক্যাশ ব্যয় হিসাবের সবচেয়ে সাধারণ উপায় হল ইমপ্রেস্ট সিস্টেম ব্যবহার করা।
রাজ্যসভা নির্বাচন, ২০২০

রাজ্যসভা নির্বাচন, ২০২০ হল ভারতের রাজ্য বিধানসভার সদস্যদের ভোটে ভারতীয় সংসদের উচ্চ কক্ষ রাজ্যসভার শূন্য আসনগুলিতে নতুন সদস্যদের নির্বাচিত করতে আয়োজিত একটি পরোক্ষ নির্বাচন প্রক্রিয়া। এই নির্বাচনগুলি প্রতি বছরই সারা বছর ধরে তদর্থক ভিত্তিতে আয়োজিত হয়ে থাকে। ২০২০ সালের নির্বাচনগুলির মাধ্যমে মোট ৭৩টি আসন পূর্ণ হয়, যার মধ্যে ৫৫টি আসনে নির্বাচন অনুষ্ঠিত হয়েছিল ২৬ মার্চ। অবশিষ্ট আসনগুলিতে নির্বাচন কোভিড-১৯ অতিমারীর জন্য স্থগিত করা হয়েছিল। ভারতের নির্বাচন কমিশন পরে ঘোষণা করে যে অবশিষ্ট ২৪টি রাজ্যসভা আসনে নির্বাচন অনুষ্ঠিত হবে ১৯ জুন তারিখে।
২০২০ সালের ১২ জুন ভারতের নির্বাচন কমিশন কর্ণাটকের চারটি ও অরুণাচল প্রদেশের একটি আসনে বিনা প্রতিদ্বন্দ্বিতায় বিজয়ীদের নাম ঘোষণা করে। অবশিষ্ট ১৯টি আসনের নির্বাচন অনুষ্ঠিত হয় পরবর্তী ১৯ জুন তারিখে।
২০২০ সালের ২ নভেম্বর ভারতের নির্বাচন কমিশন উত্তরপ্রদেশের ১০টি আসনে এবং উত্তরাখণ্ডের একটি আসনে বিনা প্রতিদ্বন্দ্বিতায় জয়ীদের নাম ঘোষণা করে।
দ্রষ্টব্য:
স্বতশ্চল নির্বাচন ছাড়াও সাংসদের পদত্যাগ, মৃত্যু বা সাংসদ পদ বাতিল হওয়ার কারণে স্বাভাবিকভাবে মেয়াদ শেষের পূর্বেই আসন শূন্য হওয়ার ফলে শূন্য আসন উপনির্বাচনের মাধ্যমে পূর্ণ করা হয়। রাজ্যসভার ক্ষেত্রে এই ধরনের নির্বাচন অনুষ্ঠিত হয়ে কয়েক মাস সময় লেগে যায়।
যুযুৎসু (মহাভারত)

যুযুৎসু () মহাকাব্য "মহাভারতের" একটি চরিত্র। যুযুৎসু ধৃতরাষ্ট্রের এবং গান্ধারীর পরিচারিকা (পরবর্তী বর্ণনা অনুযায়ী সুগধার) পুত্র। তিনি গান্ধারীর শত পুত্র- দুর্যোধন এবং বাকি কৌরব ভ্রাতৃগণ এবং তাদের বোন দুঃশলার সৎ ভ্রাতা। এমনকি, তিনি কুরুক্ষেত্র যুদ্ধের পর ধৃতরাষ্ট্রের একমাত্র জীবিত পুত্র। যুযুৎসই ধৃতরাষ্ট্রের একমাত্র পুত্র যিনি পাণ্ডবদের পক্ষের হয়ে কৌরবদের বিরুদ্ধে যুদ্ধ করেছিলেন।
"যুযুৎসু" শব্দটি ‘যুধ’ থেকে এসেছে যার অর্থ যুদ্ধ, লড়াই। যুযুৎসু শব্দের পূর্ণ অর্থ হল, যিনি যুদ্ধ করতে ইচ্ছা করেন। নিচে মহাভারতে উল্লেখিত যুযুৎসু এর আরো নামগুলো হলো- 
যুযুৎসু মহারাজ ধৃতরাষ্ট্রের ঔরসে সুগধার গর্ভে জন্মগ্রহণ করেন। দুর্যোধন এবং ভীমের পরে এবং দুঃশাসনের ও অন্যান্য ৯৮ জন কৌরব ভাইদের এবং দুঃশলার আগে জন্মগ্রহণ করেন। অতএব, ধৃতরাষ্ট্রের সর্বমোট ১০২ জন সন্তান (১০১ জন পুত্র এবং ১ জন কন্যা)। 
যুযুৎসু বৈশ্যা পরিচারিকার গর্ভে জন্মগ্রহণ করেছেন, তবুও তিনি ধার্মিক এবং ন্যায়পরায়ণ ছিলেন। তুলনামূলক, নীচগর্ভে জন্মগ্রহণ করেও, তিনি কখনো ধর্মের পথ হতে বিচ্যুত হন নি। ধর্মের পথে থাকার জন্য তিনি তার পারিবারিক বন্ধন ত্যাগ করেছিলেন।
কুরুক্ষেত্র যুদ্ধের প্রারম্ভে, যুদ্ধক্ষেত্রে যুধিষ্ঠির একটি ঘোষণা করেন যে- শঙ্খ বাজানোর পূর্বে, যিনি ধর্মের ও ন্যায়ের জন্য যুদ্ধে পক্ষ পরিবর্তন করতে চান, তিনি এইমুহুর্তে তা করতে পারেন।। এই ঘোষণা শুনে, তখন যুযুৎসু কৌরবপক্ষ ত্যাগ করে ধর্ম ও ন্যায়ের জন্য পাণ্ডব শিবিরে যোগদান করেন।
এছাড়াও, যুযুৎসু পান্ডবদেরকে, দুর্যোধনের ধূর্ত পরিকল্পনা সম্পর্কে অবহিত করে ভীম-এর জীবন রক্ষা করেছিলেন, যার মধ্যে বিষাক্ত জল পরিবেশনের কথা অন্তর্ভুক্ত ছিল। যুযুৎসু এবং বিকর্ণ উভয়েই দুর্যোধনের ষড়যন্ত্র এবং খারাপ দুরভিসন্ধিকে ঘৃণা করতেন। তথাপি, কুরুক্ষেত্র যুদ্ধের সময় বিকর্ণ ভাইয়ের প্রতি ভালোবাসার কারণে কৌরব পক্ষ ছেড়ে যান নি এবং যুদ্ধে ভীমের হাতে নিহত হন। কিন্তু যুযুৎসু ধর্ম রক্ষার জন্য কৌরব শিবির ত্যাগ করে পাণ্ডব শিবিরে যোগ দেন এবং পাণ্ডবদের পক্ষ হয়ে যুদ্ধ করেন। ধৃতরাষ্ট্রের পুত্রদের মধ্যে তিনি ছিলেন অন্যতম মহারথী। (মহারথী হলেন এমন ব্যক্তি, যিনি একসাথে ৭,২০,০০০ সৈন্যের সাথে যুদ্ধ করতে সমর্থ।) যুদ্ধ শেষে কৌরবপক্ষের যে ১১ জন যোদ্ধা বেঁচেছিলেন তাদের মধ্যে যুযুৎসু অন্যতম। কুরুক্ষেত্র যুদ্ধে তিনি বীরত্বের সাথে যুদ্ধ করেন। যুদ্ধের সপ্তম দিনে, কুলগুরু কৃপাচার্যের সাথে তাঁর প্রচণ্ড তলোয়ার লড়াই হয় এবং তিনি আঘাতপ্রাপ্ত হন। তবে তিনি বেঁচে যান। ষোড়শতম দিনে, যুযুৎসু শকুনির পুত্র উলুকের সাথে যুদ্ধ করেন এবং তাকে আহত করেন। আহত হয়ে উলুক পালিয়ে যাওয়ার কারণে তাকে তিনি হত্যা করতে পারেন নি। 
শ্রীকৃষ্ণের দেহত্যাগের পর পাণ্ডবগণ পৃথিবী থেকে মহাপ্রস্থানের সিদ্ধান্ত নিলেন। তখন, মহারাজ যুধিষ্ঠির, যুযুৎসুকে হস্তিনাপুরের তত্ত্বাধায়কের দায়িত্ব দিয়ে ছোট পরীক্ষিতকে হস্তিনাপুরের রাজা নিযুক্ত করেন।
আবোলহাসান বনিসদর

সাইয়্যেদ আবোলহাসান বনিসদর ( ; ২২ মার্চ ১৯৩৩ - ৯ অক্টোবর ২০২১) একজন ইরানি রাজনীতিবিদ এবং লেখক ছিলেন। ১৯৭৯ সালের ইরানি বিপ্লবের মধ্য দিয়ে রাজতন্ত্রের অবসানের পর তিনি ইরানের প্রথম রাষ্ট্রপতি হন, ১৯৮০ সালের ফেব্রুয়ারি থেকে ১৯৮১ সালের জুন মাসে পার্লামেন্টে অভিশংসিত হওয়ার পূর্ব পর্যন্ত তিনি রাষ্ট্রপতির দায়িত্ব পালন করেন। রাষ্ট্রপতি হওয়ার আগে তিনি অন্তর্বর্তীকালীন সরকারের পররাষ্ট্র মন্ত্রী ছিলেন । তিনি বহু বছর ধরে ফ্রান্সে বসবাস করেছিলেন যেখানে তিনি ইরানের জাতীয় প্রতিরোধ পরিষদের সহ-প্রতিষ্ঠাতা ছিলেন।
অভিশংসনের পর বনিসদর ইরান থেকে পালিয়ে যান এবং ফ্রান্সে রাজনৈতিক আশ্রয় পান। বনিসদর পরবর্তীকালে ইরানি বিপ্লবের সময় তার ক্রিয়াকলাপ এবং ইরানি সরকারের সমালোচনার বিষয়ে রাজনৈতিক লেখায় মনোনিবেশ করেন। তিনি সুপ্রিম লিডার আলি খামেনি এবং দেশটির ২০০৯ সালের নির্বাচন পরিচালনার সমালোচক হয়ে ওঠেন। তিনি ২০২১ সালে প্যারিসের পিতিয়ে-সালপেত্রিয়ের হাসপাতালে মৃত্যুবরণ করেন।
বনিসদর ১৯৩৩ সালের ২২শে মার্চ হামাদানে জন্মগ্রহণ করেন। তার বাবা একজন আয়াতুল্লাহ এবং রুহুল্লাহ খোমেনির ঘনিষ্ঠ ছিলেন। তিনি সোরবনে অর্থ ও অর্থনীতি নিয়ে পড়াশোনা করেছেন। ১৯৭২ সালে বনিসদরের বাবা মারা যান এবং তিনি ইরাকে অন্ত্যেষ্টিক্রিয়ায় অংশ নেন, যেখানে আয়াতুল্লাহ খোমেনির সাথে তার প্রথম সাক্ষাৎ হয়।
১৯৮১ সালের শুরু থেকে, বনিসদর প্যারিসের কাছে ভার্সাইয়ে ফরাসি পুলিশ দ্বারা নিবিড়ভাবে সুরক্ষিত একটি ভিলায় বসবাস করতেন। বনিসদরের মেয়ে ফিরোজেহ তাদের নির্বাসনের পর প্যারিসে মাসুদ রাজাবিকে বিয়ে করেন। তাদের বিবাহবিচ্ছেদের পর বনিসাদর ও রাজাবির মধ্যে মৈত্রীও শেষ হয়৷
দীর্ঘ অসুস্থতার পর, বনিসদর ২০২১ সালের ৯ অক্টোবর প্যারিসের পিতিয়ে-সালপাত্রিয়ের হাসপাতালে মৃত্যুবরণ করেন।
ক্লাউডফ্লেয়ার

ক্লাউডফ্লেয়ার, ইনকর্পোরেটেড হল একটি মার্কিন ওয়েব অবকাঠামো এবং ওয়েবসাইট নিরাপত্তা কোম্পানি যা কন্টেন্ট ডেলিভারি নেটওয়ার্ক এবং ডিডিওএস অ্যাটাক প্রশমন পরিষেবা প্রদান করে। ক্লাউডফ্লেয়ারের পরিষেবাগুলি ওয়েবসাইটের ভিজিটর এবং ক্লাউডফ্লেয়ার গ্রাহকদের হোস্টিং প্রদানকারীর মধ্যে অবস্থান করে, যা ওয়েবসাইটগুলির রিভার্স প্রক্সি হিসেবে কাজ করে। ক্লাউডফ্লেয়ারের সদর দফতর সান ফ্রান্সিস্কোতে।
ক্লাউডফ্লেয়ার ২০০৯ সালে তৈরি করেছিলেন ম্যাথিউ প্রিন্স, লি হলওয়ে এবং মিশেল জ্যাটলিন, যাদের তিনজনই আগে প্রজেক্ট হানি পটে কাজ করেছিলেন, এটি একটি ওপেন সোর্স প্রকল্প যা ইন্টারনেট জালিয়াতি এবং অপব্যবহার পর্যবেক্ষণ করে। ২০১০ সালের সেপ্টেম্বরে টেকক্রাঞ্চ ডিসপ্রেট কনফারেন্সে ক্লাউডফ্লেয়ার চালু করা হয়েছিল। এটি ২০১১ সালের জুন মাসে একটি ব্ল্যাক হ্যাট হ্যাকিং গ্রুপ লালজসেকের ওয়েবসাইটে নিরাপত্তা সেবা প্রদানের জন্য মিডিয়ার দৃষ্টি আকর্ষণ করে। ২০০৯ সাল থেকে, কোম্পানিটির উদ্যোগ-মূলধন তহবিল ছিল।
গুনুং মুলু জাতীয় উদ্যান

গুনুং মুলু জাতীয় উদ্যান মালয়েশিয়ার সারাওয়াকের বৃহত্তম জাতীয় উদ্যান। ৫২,৮৬৪ হেক্টর এলাকা জুড়ে বিস্তৃত এই উদ্যানটি ইউনেস্কোর অন্যতম বিশ্ব ঐতিহ্যবাহী স্থান যা এর কার্স্ট বৈশিষ্ট্যের জন্য পরিচিত।
১৯৭৪ সালে মুলু পর্বত ও তার আশেপাশের অঞ্চলগুলোকে সারাওয়াক সরকার জাতীয় উদ্যান হিসেবে উল্লেখপূর্বক প্রজ্ঞাপন প্রকাশ করে। ১৯৭৮ সালে রয়্যাল জিওগ্রাফিক্যাল সোসাইটি মুলু জাতীয় উদ্যানে একটি অভিযাত্রী দল প্রেরণের আয়োজন করে। অভিযানটি ১৫ মাসব্যাপী স্থায়ী হয় এবং এতে ৫০ কিলোমিটার গুহা আবিষ্কার করা হয়েছিল। তখন মুলুতে কোন বিমানবন্দর এবং কোন প্রবেশ পথ পাওয়া যায়নি। তাই লং পালাতে একটি বেস ক্যাম্প স্থাপন করা হয়েছিল।
উদ্যানটিতে তিনটি পর্বতই সবচেয়ে লক্ষ্যণীয়: মুলু পর্বত (২,৩৭৬ মিটার), অপি পর্বত (১,৭৫০ মিটার) এবং বানারাত পর্বত (১,৮৫৮ মিটার)। এগুলোর মধ্যে মুলু পর্বত বালুপাথর-বিশিষ্ট এবং আপি ও বানারাত পর্বতমালা চুনাপাথর-বিশিষ্ট। জাতীয় উদ্যানে তিনটি উল্লেখযোগ্য গুহা রয়েছে: সারাওয়াক চেম্বার, ডীর গুহা এবং ক্লিয়ারওয়াটার গুহা (দক্ষিণ-পূর্ব এশিয়ার দীর্ঘতম গুহা প্রণালী)। চেম্বারটি বিশ্বের অন্যতম বৃহৎ ভূগর্ভস্থ কক্ষ যা ৭০০ মিটার (২,৩০০ ফুট) লম্বা, ৩৯৬ মিটার (১,২৯৯ ফুট) চওড়া এবং কমপক্ষে ৭০ মিটার (২৩০ ফুট) উঁচু। ডীর গুহা বিশ্বের বৃহত্তম গুহাগুলির মধ্যে একটি।
মুলু জাতীয় উদ্যানের জলবায়ু উত্তর-পূর্ব মৌসুমী বায়ু (ডিসেম্বর থেকে মার্চ) এবং দক্ষিণ-পশ্চিম মৌসুমী বায়ু (মে থেকে অক্টোবর) দ্বারা প্রভাবিত হয়। বাগানে বৃষ্টিপাতের পরিমাণ ৪,০০০ মিলিমিটার (১৬০ ইঞ্চি) থেকে ৫,০০০ মিলিমিটার (২০০ ইঞ্চি) পর্যন্ত পরিবর্তিত হয়।
উদ্যানটিতে ৮ টি বিভিন্ন ধরনের জঙ্গল রয়েছে এবং ৫২,৮৬৪ হেক্টরজুড়ে সতেরোটি বৃক্ষাঞ্চল রয়েছে, যাতে প্রায় ৩,৫০০ প্রজাতির ভাস্কুলার উদ্ভিদের বসবাস। মুলুর বন্যপ্রাণীর মধ্যে রয়েছে ৭৫ প্রজাতির স্তন্যপায়ী প্রাণী, ২৬২ প্রজাতির পাখি, ২৫ প্রজাতির সাপ, ৭৪ প্রজাতির ব্যাঙ, ৪৭ প্রজাতির মাছ, ২৮১ প্রজাতির প্রজাপতি এবং ৪৫৮ প্রজাতির পিঁপড়ে।
উমাকান্ত সিংহ

উমাকান্ত সিংহ ভারতীয় জনতা পার্টির একজন ভারতীয় রাজনীতিবিদ। তিনি ২০২০ বিহার বিধানসভা নির্বাচনে ৭ চানপটিয়া বিধানসভা কেন্দ্র, পশ্চিম চম্পরণ থেকে বিহার বিধানসভার সদস্য হিসেবে নির্বাচিত হয়েছিলেন। তিনি বিহারের পশ্চিম চম্পরণ, গোনাউলি পঞ্চায়েত থেকে ২০০১, ২০০৬, ২০১১ এবং ২০১৬ সালে মুখিয়া (গ্রাম প্রধান) নির্বাচিত হন।
চার সতীনের ঘর

চার সতিনের ঘর নার্গিস আক্তার পরিচালিত ২০০৫ সালের সামাজিক সচেতনতামূলক বাংলাদেশী চলচ্চিত্র, ঔপন্যাসিক সেলিনা হোসেনের ""হৃদয় ও শ্রমের সংসার" " নামক ছোটগল্প অবলম্বনে এটি নির্মিত। ছায়াচিত্রটির মূল বক্তব্য ছিল 'স্বামী -স্ত্রী'র উভয়েই সন্তান উৎপাদনের জন্য দায়ী, এবং অতিরিক্ত বিবাহ বা বহু বিবাহ এটি নিরাময় করতে পারে না'। চলচ্চিত্রের মূল ভূমিকায় অভিনয় করেছেন আলমগীর, ববিতা, দিতি, শাবনূর ও ময়ূরী প্রমুখ 
কাশেম খান গ্রামের একজন সম্মানিত এবং ধনী ব্যক্তি। তার প্রচুর ধন সম্পত্তি রয়েছে, কিন্তু এই বিশাল সম্পদের কোনো উত্তরাধিকার নেই। উত্তরাধিকারী অর্থ্যাৎ সন্তান লাভের আশায় তিনি পরপর চারবার বিয়ে করেন কিন্তু তারপরেও সন্তান লাভে ব্যর্থ হন। প্রথমত তার ধারণা ছিলো তার স্ত্রীরাই বন্ধ্যা নারী, যা তাকে বারবার বিবাহ করতে প্রলুব্ধ করে। কিন্তু সর্বশেষ স্ত্রী অর্থাৎ একরোখা ফুলবানুর জেদের কাছে হার স্বীকার করে তাকে ডাক্তারের শরণাপন্ন হতে হয়, আর তখনই সে জানতে পারে সন্তান জন্মদানে তার স্ত্রীদের দোষ নেই বরং তার নিজেরই অক্ষমতা রয়েছে।
চাঁদের হাট

চাঁদের হাট বাংলাদেশের একটি জাতীয় শিশু-কিশোর সংগঠন। দেশের বিখ্যাত সাংবাদিক ও ছড়াকার রফিকুল হক দাদুভাইয়ের উদ্যোগে ১৯৭৪ সালে ঢাকায় “চাঁদের হাট” প্রতিষ্ঠিত হয়। কয়েক বৎসরের মধ্যে সারা দেশব্যাপী সংগঠনের শাখা সৃষ্টি হয়। এর প্রতিষ্ঠাতা কমিটির আহবায়ক ছিলেন শামীম আহসান।
দৈনিক পূর্বদেশ পত্রিকায় শিশু-কিশোর লেখকরে জন্য একটি বিভাগ ছিল যার নাম “চাঁদের হাট”। এর পরিচালক ছিলেন পত্রিকাটির ফিচার এডিটর রফিকুল হক দাদুভাই। দেশের বিভিন্ন স্থানের শিশু-কিশোর-যুবক লেখকরা এই বিভাগের সঙ্গে সংযুক্ত ছিল। ১৯৭৪ সালের ১৪ই এপ্রিল তারিখে ‘আমরা সুন্দর হব’ এ মূলমন্ত্র নিয়ে নতুন প্রজন্মকে আলোকিত মানুষ হিসেবে গড়ে তোলার প্রয়াসে পূর্বদেশের শিশু-কিশোরদের বিভাগ চাঁদের হাটকে একটি শিশু-কিশোর প্রতিষ্টানের রূপ দেয়া হয়। প্রতিষ্ঠার পর থেকে বাংলাদেশের শিশুদের নান্দনিক বোধের বিকাশে চাঁদের হাট গুরুত্বপূর্ণ অবদান রেখে চলেছে। এছাড়া শিশুদের অধিকার আদায়েও সংগঠনটি সদাসক্রিয়। রফিকুল হক দাদুভাই চাঁদের হাটের প্রতিষ্ঠাতা পরিচালক ছিলেন। স্বাধীন বাংলা ফুটবল দলের অধিনায়ক জাকারিয়া পিন্টু সংগঠনের জাতীয় প্রেসিডিয়ামের চেয়ারম্যান। পিআইবি মহাপরিচালক শাহ আলমগীর কেন্দ্রীয় সভাপতি এবং বিশিষ্ট শিশু সংগঠক মাজহারুল ইসলাম বুলবুল কেন্দ্রীয় সম্মেলন প্রস্তুতি কমিটির আহ্বায়কের দায়িত্ব পালন করছেন।
অ্যানি (১৯৮২ চলচ্চিত্র)

আ্যানী ১৯৮২ ‍সালে র্নির্মিত একটি সঙ্গীত নির্ভর হাস্য রসাত্মক চলচ্চিত্র, নির্মাতা চার্লস ষ্ট্রাউস, মার্টিন চারনিন এবং থমাস মীহান, ১৯৭৭ সালের একই নামের ব্রডওয়ে মিউজিক্যাল নাটকের উপর ভিত্তি করে ছায়াছবিটি তৈরী করেন। মিউজিক্যালটি আবার তৈরী হয়েছিল “ লিটল অরফ্যান আ্যানী কমিক স্ট্রিপ ” এর উপর ভিত্তি করে, যার নির্মাতা ছিলেন হ্যারল্ড গ্রে, পরিচালক ছিলেন জন হিউষ্টন, লিখেছিলেন ক্যারল সোবিয়েস্কি। ছায়াছবিটির মূখ্য চরিত্রে ছিলেন আলবার্ট ফিনে, ক্যারল বার্নেট, বার্নাডেট পিটারস, জিওফ্রে হোল্ডার, এডওয়ার্ড হারম্যান ও এইনিন কুইয়িন। ছায়াছবিটির কাহিনী ১৯৩৩ এর মহা মন্দার সময়কালের প্রেক্ষাপটে নিউইর্য়ক শহরের আ্যানী নামের এক অনাথকে যুক্তরাষ্ট্রের সবচেয়ে ধনী ব্যক্তি অলিভার ওয়ারবাকস কর্তৃক দত্তক নেওয়াকে কেন্দ্র করে আবর্তিত। নিউ জার্সির মনমাউথ বিশ্ববিদ্যালয়ে ৬ সপ্তাহে চলচ্চিত্রটির মূল চিত্রগ্রহণ সমাপ্ত হয়।
১৯৮২ সালের ২১ মে কলম্বিয়া পিকচার্স ছবিটি মুক্তি দেয়, প্রযোজনায় ছিল রে ষ্টার্কের রাষ্টারস। ৩৫ মিলিয়ন ডলারে তৈরি ছায়াছবিটি ৫৭ মিলিয়ন ডলার আয় করে এবং সমালোচকেরা ছবিটি নিয়ে মিশ্র প্রতিক্রিয়া প্রকাশ করেন। অ্যানী দুইটি একাডেমী পুরস্কারের মনোনয়ন লাভ করে, সেরা নির্মাণ কৌশল এবং সেরা গান ।
তুদোর বালুৎসা

তুদোর ক্রিস্তিয়ান বালুৎসা (, ; জন্ম: ২৭ মার্চ ১৯৯৯; তুদোর বালুৎসা নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ব্রাইটন অ্যান্ড হোভ আলবিয়ন এবং রোমানিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
২০১৭ সালে, বালুৎসা রোমানিয়া অনূর্ধ্ব-১৯ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। পরের বছর তিনি রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৭ ম্যাচে অংশগ্রহণ করেছেন। দলগতভাবে, বালুৎসা এপর্যন্ত ২টি শিরোপা জয়লাভ করেছেন, যার উভয়ই ভিতোরুল কোন্সতানৎসার হয়ে জয়লাভ করেছেন।
তুদোর ক্রিস্তিয়ান বালুৎসা ১৯৯৯ সালের ২৭শে মার্চ তারিখে রোমানিয়ার ক্রাইয়োভায় জন্মগ্রহণ করেছেন এবং সেখানেই তার শৈশব অতিবাহিত করেছেন।
বালুৎসা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
হরি

হরি () হল হিন্দু সংরক্ষক দেবতা বিষ্ণুর  প্রাথমিক উপাধিগুলির মধ্যে, যার অর্থ 'যিনি হরণ করেন' (পাপ)। এটি তাকে বোঝায় যিনি অন্ধকার ও বিভ্রম দূর করেন, যিনি আধ্যাত্মিক উন্নতির সমস্ত বাধা দূর করেন।
তত্ত্বগতভাবে বলা হয় - তাঁতে মন- প্রাণ সব সমর্পণ করলে সব তত্ত্বই জানা যায়। এ প্রসঙ্গে যোগ ভক্তি মার্গের সিদ্ধ সাধক ভাদুড়ী মহাশয় - মহর্ষি নগেন্দ্রনাথ বলেছেন :
মহাভারতের বিষ্ণু সহস্রনামে হরি নামটি বিষ্ণুর ৬৫০তম নাম হিসেবেও দেখা যায় এবং এটি বৈষ্ণব সম্প্রদায়ে অত্যন্ত তাৎপর্যপূর্ণ বলে বিবেচিত হয়।
সংস্কৃত শব্দ "हरि" (হরি) প্রোটো-ইন্দো-ইউরোপীয় মূল "*ǵʰel-- থেকে উদ্ভাসিত হয়; সমৃদ্ধ হয়; সবুজ; হলুদ" যা ফার্সি শব্দ জার 'গোল্ড', গ্রিক ক্লোরোস 'সবুজ ', স্লাভিক জেলেন' সবুজ 'এবং জোল্টো' গোল্ড ', সেইসাথে ইংরেজি শব্দ yellow (হলুদ) ও gold (স্বর্ণ)।
একই মূল অন্যান্য সংস্কৃত শব্দ যেমন হরিদ্রা, 'হলুদ', যার হলুদ রঙের জন্য নামকরণ করা হয়।
হিন্দু ধর্মে, আদি শঙ্কর বিষ্ণু সহস্রনাম এর ভাষ্য থেকে শুরু করে, হরি মৌখিক মূল 'হর' "দখল, জব্দ, চুরি" থেকে উদ্ভূত হিসাবে ব্যুৎপত্তিগত হয়ে ওঠে, বৈষ্ণব ধর্মের পরিপ্রেক্ষিতে ব্যাখ্যা করা হয়েছে "মন্দতা বা পাপ দূর করা বা দূর করা", এবং বিষ্ণুর নাম "যিনি সংসারকে ধ্বংস করেন" হিসাবে উপস্থাপন করা হয়েছে, যা অজ্ঞতার সাথে জন্ম ও মৃত্যুর চক্রে জড়িয়ে আছে; হরকে শিবের একটি নাম হিসাবে তুলনা করুন, যা "দখলকারী" বা "ধ্বংসকারী" হিসাবে অনুবাদ করা হয়েছে।
ভগবদ্গীতা ও মহাভারতের মতো হিন্দুধর্মের পবিত্র শাস্ত্রে ভগবান হরির একাধিক নাম উল্লেখ আছে। বেশ কয়েকটি নাম যা প্রায়শই ব্যবহৃত হয়,
"ਹਰਿ" (হরি) নামটি প্রায়শই শ্রী গুরু গ্রন্থ সাহিবের ওয়াহেগুরুর নাম হিসাবে ব্যবহৃত হয়:
ਹਰਿ ਹਰਿ ਹਰਿ ਹਰਿ ਨਾਮੁ ਹੈ ਗੁਰਮੁਖਿ ਪਾਵੈ ਕੋਇ ॥<br>
হরি, হরি, হরি, হরি (প্রভুর) নাম; খুব কমই আছেন যারা গুরুমুখ হিসেবে এটি পান। (গুরু গ্রন্থ সাহিব ১৩১৩)
শিখ ধর্মশাস্ত্রের প্রাথমিক ব্যাখ্যা এবং ব্যাখ্যায় ভারন ভাই গুরুদাসে, ভাই গুরুদাস দ্বাপর যুগে হরি কৃষ্ণের আকারে "ਹਰਿ" (হরি) নামটি "ਹ" (হ) "ਵਾਹਿਗੁਰੂ" (ওয়াহেগুরু) অক্ষরের সাথে যুক্ত করেছেন।
যাইহোক, শ্রী গুরু গ্রন্থ সাহিবের প্রেক্ষাপটে, "হরি" নামটি হিন্দু দেবতাদের যেমন বিষ্ণুর মতো নয় বরং শিখ ধর্মের এক একেশ্বরবাদী ঈশ্বরকে বোঝায়।
হরি (দ্ব্যর্থতা নিরসন)

হরি হিন্দুধর্মে শক্তিশালী ধর্মীয় প্রতীক সহ একটি রঙের বিশেষণ।
হরিও উল্লেখ করতে পারেন:
ভারতীয় সাংস্কৃতিক ক্ষেত্রে বিভিন্ন ভাষায় "দিন" এর জন্য একটি শব্দ, এবং বেশ কয়েকটি উৎসবের নামের অংশ হিসাবে
বাবু তারক চন্দ্র চৌধুরী

বাবু তার কচন্দ্র চৌধুরী (১৮৪২–১৯৩৯ ) নব্বই দশকের একজন জনহিতৈষী জমিদার, সমাজ সংস্কারক ও বাংলার নবজাগরণের অন্যতম পথিকৃৎ। তার জন্ম আনুমানিক ১৮৪২ খ্রিস্টাব্দে ত্রিপুরা তেতাভূমি গ্রামে। তাঁর পিতা ছিলেন প্রচুর ধন সম্পদের মালিক। তারকচন্দ্রের মা ছিলেন পরম রূপবতী ও মহীয়সী নারী ছিলেন। কিশোর তারক চন্দ্রের চরিত্রিক গঠনে তাঁর মায়ের প্রভাব ছিল সর্বাধিক।
খুব ছোটবেলা থেকেই তারক চন্দ্রের মধ্যে বুদ্ধিমত্তা ও চারিত্রিক বিশিষ্টতার পরিচয় পাওয়া গিয়েছিল। শান্ত, ধীর ও সংযত স্বভাবে জন্য তাঁর তেজস্বী রূপ সেসময় সুপ্ত ছিল। তারকচন্দ্র অল্প বয়সেই গ্রামের চতুষ্পাঠীতে শিক্ষা লাভ করেন। মেধা ও বুদ্ধিমত্তার কারণে তিনি অন্য সবার থেকে আলাদা ছিলেন। সেখানে শিক্ষা সমাপ্ত করে তিনি উচ্চ শিক্ষার জন্য কলকাতা আসেন। অল্প সময়ের মধ্যেই আপন মেধা ও প্রতিভাবলে সকল বাধা উপেক্ষা করে কলকাতা প্রেসিডেন্সি কলেজে ভর্তি হন। তারকচন্দ্র কলকাতা প্রেসিডেন্সি কলেজ থেকে বি.এ. সম্মান ও এম.এ. ডিগ্রি লাভ করেন। শিক্ষা জীবনে অসামান্য কৃতিত্ব প্রদর্শন করে প্রাতিষ্ঠানিক শিক্ষা সমাপ্ত করেন। তিনি ইতিহাস, ন্যায়, দর্শন প্রভৃতি বিষয়ে ব্যুৎপত্তি অর্জন করেন।
খুব অল্প বয়সেই পারিবারিক জমিদারি দেখাশোনার শুরু করেন। যোগ্য বিচারক হিসেবে তাঁর খ্যাতি ছিল। বাস্তব জবনে তিনি ছিলেন সৌন্দর্যবোধ, মুক্তবুদ্ধি চেতনা ও মানব প্রেমের আদর্শ অনুসারী। তিনি সামাজিক অবিচার ও পরাধীনতার বিরুদ্ধে সোচ্চার ছিলেন। একটি প্রগতিশীল সমাজ ব্যবস্থা প্রতিষ্ঠার জন্য তিনি আজীবন সংগ্রাম করে গেছেন। 
যে সময়ে তারকচন্দ্রের জন্ম তখন নিম্নবিত্ত মানুষজন সমাজে শিক্ষার আলো থেকে বঞ্চিত ছিল। উল্লেখ্য সেকালে মেয়েদের লেখাপড়ার কোনো সুযোগই ছিল না। তারক চন্দ্র অন্তর দিয়ে বুঝেছিলন যত অন্ধকার, দুঃখ্য, অবিচার তার মূলে আছে শিক্ষার অভাব। এই কুসংস্কারাচ্ছন্ন জড়তাগ্রস্ত সমাজে বন্ধনমুক্ত মানবিকতার উদ্বোধনে পাশ্চাত্য শিক্ষার গুরুত্ব কতখানি তিনি তা গভীরভাবে উপলব্ধি করেছিলেন। তাই তিনি প্রগতিশীল আধুনিক মন নিয়ে শিক্ষা ও সমাজ সংস্কারে ব্রতী হন এবং ১৯৩৫ (বাংলা পিডিয়ার তথ্যানুসারে ১৮৮০) খ্রিস্টাব্দে নিজ ইউনিয়নে শশীদল ইউনিয়ন উচ্চ বিদ্যালয় নামে একটি স্কুল প্রতিষ্ঠা করেন। প্রচলিত আছে যে, তিনি উক্ত স্কুলটি প্রতিষ্ঠার জন্য নিজ জমি দান করেছেন।
তারকচন্দ্রের মতো এমন সুদৃঢ় চরিত্র, এমন বলিষ্ঠ চেতনা এদশের মৃত্তিকায় কীরুপে সম্ভব হলো তা সত্যিই বিস্ময়কর। দয়ার ক্ষেত্রে তিনি যেমন ছিলেন কুসুমের মতো কোমল, কর্মের ক্ষেত্রে তেমনই ছিলেন বজ্রের মতো কঠোর। ১৯৩৯ খ্রিস্টাব্দ (আনুমানিক) এই অজেয় পৌরুষশিখা চিরনির্বাপিত হয়।
হরিনাম কীর্তন

হরিনাম কীর্তন মালয়ালম ভাষায় মধ্যযুগীয় ভক্তিমূলক ও দার্শনিক পাঠ্য। এর স্বত্ব ইংরেজিতে অনুবাদ করলে হয় "পবিত্র নাম হরির গান"। এটি ষোড়শ শতাব্দীর দিকে কেরালার থুঞ্চাথু রামানুজন এজুথাচান দ্বারা রচিত হয়েছিল। 
হরিনাম কীর্তন ঐতিহাসিকভাবে গুরুত্বপূর্ণ কারণ এটি মালয়ালম বর্ণমালার ৫১ অক্ষরের সংস্করণের গ্রহণযোগ্যতাকে দৃঢ় করেছে কারণ গানটির ব্যাপক জনপ্রিয়তা রয়েছে। কাজটি দীর্ঘ দৈর্ঘ্যের এবং সাধারণত বই আকারে উপস্থাপিত হয়। এখানে ৬৬ টি মূল শ্লোক আছে, যার সাথে পরবর্তীতে বেশ কয়েকটি শ্লোক এবং ভাষ্য যোগ করা হয়েছে, যেমন "হরি নারায়ণ নাম" নামে একটি বিভাগ, এবং সুরকার এজুথাচানের দার্শনিক চিন্তা। পি আর রামচন্দ্র, তার অনুবাদের ভূমিকাতে, এজুথাচনের নোটগুলি:
তার সংক্ষিপ্ত ব্যাখ্যাসহ পি আর রামচন্দ্রের অনুবাদ থেকে শুরুর লাইনগুলি:
ভি আর এজুথাচানের এই ভক্তিমূলক কবিতার উপর প্রবোধচন্দ্রন নায়ারের পাঠক বান্ধব টীকা "কাইথথিরি" (যার অর্থ 'হাতে ধরা বেত নির্গত পর্যাপ্ত আলো') সিরিজের অন্তর্ভুক্ত এবং থুঞ্চন স্মারক সমিতি দ্বারা প্রকাশিত, ত্রিভেন্দ্রাম ২০০৯ সালে। তিনি ২০০৬ সালে একই সংস্থার দ্বারা প্রকাশিত হরিনামাকীরথনামের ইংরেজিতে প্রফেসর কে শংকরন নামপুথিরের টীকাভিত্তিক অনুবাদও লিখেছেন।
মুভ টু হেভেন

মুভ টু হেভেন () একটি দক্ষিণ কোরিয়ান স্ট্রিমিং টেলিভিশন সিরিজ যা কিম সুং-হো দ্বারা পরিচালিত এবং ইউন জি-রিয়ন দ্বারা রচিত। এটি একটি আসল নেটফ্লিক্স সিরিজ, যেখানে লি জে-হুন, ট্যাং জুন-সাং, জি জিন-হি, লি জে-উক এবং হং সেউং-হি অভিনয় করেছেন। সিরিজটি গিউ-রু (ট্যাং জুন-সাং), অ্যাসপারগার সিন্ড্রোমের একজন যুবক এবং সাং-গু (লি জে-হুন), তার অভিভাবককে অনুসরণ করে। ট্রমা ক্লিনার হিসাবে কাজ করে, তারা উন্মুক্ত গল্পগুলি উন্মোচন করে। সিরিজটি বিশ্বব্যাপী নেটফ্লিক্স ১৪ই মে, ২০২১তারিখে প্রকাশ পেয়েছিল।
"মুভ টু হেভেন" তৃতীয়তম এশিয়া বিষয়বস্তু পুরস্কারে 'সেরা সৃজনশীল পুরস্কার' সহ ৩টি পুরস্কার জিতেছে।
প্রাক্তন "ট্রমা ক্লিনার" কিম সায়ে-বাইউলের "থিংস লেফ্ট বিহাইন্ড" প্রবন্ধ "থেকে মুভ টু হেভেনে অনুপ্রাণিত।" গিউ-রু (ট্যাং জুন-সাং), যার অ্যাসপারগারের লক্ষণ আছে, এবং তার প্রাক্তন দোষী চাচা সাং-গু (লি জে-হুন) প্রথমবারের মতো দেখা করেন গিউ-রু এর বাবার আকস্মিক মৃত্যুর পর। গিউ-রুর অভিভাবক হিসেবে দায়িত্বপ্রাপ্ত, সাং-গু তার ভাগ্নের সাথে পারিবারিক ট্রমা ক্লিনিং কোম্পানি "মুভ টু হেভেন" চালাতে সাহায্য করেন, যেখানে ব্যবসা চলাকালীন তারা মৃত ব্যক্তির সম্পর্কে অকথ্য গল্প উন্মোচন করে যখন সাং-গু তার বেদনাদায়ক মোকাবেলা করার চেষ্টা করে গিউ-রুর বাবার স্মৃতির সাথে, তার অতীতের সেই মর্মান্তিক ঘটনা যা তাকে কারাগারে নিয়ে গিয়েছিল।
২০১৯ সালের সেপ্টেম্বরে, জানানো হয়েছিল যে কিম সাং-হো নেটফ্লিক্সের জন্য একটি সিরিজ পরিচালনা করবেন, যার গল্পটি প্রাক্তন "ট্রমা ক্লিনার" কিম সায়ে-বাইউলের "থিংস লেফ্ট বিহাইন্ড" প্রবন্ধ দ্বারা অনুপ্রাণিত।
যেহেতু কোভিড -১৯ মহামারীর কারণে সংক্রমণের খবর পাওয়া গেছে, ২০২০ সালের আগস্টের শেষের দিকে অন্যান্য নেটফ্লিক্স মূল নাটকের সাথে "মুভ টু হেভেনও বন্ধ করে দেওয়া হয়েছিল।" ২৫ ফেব্রুয়ারি, ২০২১ তারিখে নেটফ্লিক্স তার ভবিষ্যত পরিকল্পনা এবং "মুভ টু হেভেন" সহ আসন্ন প্রকল্পের সময়সীমা ঘোষণা করেছে। ২০২১ সালের ২৫ ফেব্রুয়ারি, টিভি সিরিজের নতুন ছবি প্রকাশিত হয়েছিল।
সিরিজটি নেটফ্লিক্সে ১৪ই মে, 2021 এ প্রকাশিত হয়েছিল। সমস্ত ১০টি পর্ব, প্রতিটি চলমান সময় প্রায় ৪৫ থেকে ৬০ মিনিট, স্ট্রিমিংয়ের জন্য উপলব্ধ। এটি নেটফ্লিক্সে প্রকাশিত ১১তম দক্ষিণ কোরিয়ার নেটফ্লিক্স মূল সিরিজ হয়ে ওঠে।
"দ্য রিভিউ গিকের" গ্রেগ হুইলার, সিরিজটি ১০এর মধ্যে ৯ রেটিং দিয়ে মতামত দিয়েছেন যে সিরিজটি অনন্য চরিত্রের মাধ্যমে একটি সুন্দর বার্তা প্রদান করেছে। হুইলার ট্যাং জুন-সাং-এর অভিনয়ের প্রশংসা করে লিখেছেন, "ট্যাং জুন-সাং-এর অভিনয় অসাধারণ কিছু নয়। " তিনি সাউন্ডট্র্যাকেরও প্রশংসা করেছিলেন এবং লিখেছিলেন যে এটি "একেবারে অন-পয়েন্ট"। সংক্ষেপে তিনি বলেছিলেন, "চমৎকার অভিনয়, কঠোরভাবে লিখিত অধ্যায় এবং মৃত্যু সম্পর্কে সতর্ক, শ্রদ্ধাশীল এবং ক্ষমতাবান দৃষ্টিভঙ্গি দিয়ে, "মুভ টু হেভেন" একটি চতুরতার সাথে লেখা এবং অনন্য কোরিয়ান নাটক", এবং এই বলে শেষ করেছিলাম যে অনুষ্ঠানটি ছিল একটি "... এই বছর অবশ্যই দেখতে হবে। শুধু চোখের জল ধরার জন্য টিস্যুর একটি প্যাকেট প্রস্তুত থাকতে ভুলবেন না! "। "NME- এর" Rhian Daly সিরিজটির প্রশংসা করেছেন, এটি ৫টি স্টারের মধ্যে ৫টিকে পুরস্কৃত করেছেন এবং এটিকে ২০২১ এর সেরা শোগুলির মধ্যে একজনের প্রতিদ্বন্দ্বী বলেছেন।
নাদেরুজ্জামান খান

ডা. নাদেরুজ্জামান খান ছিলেন একজন বাংলাদেশী রাজনীতিবিদ, বাংলাদেশের মুক্তিযুদ্ধের সংগঠক এবং মুক্তিযোদ্ধা। ১৯৭০ সালের পাকিস্তানের সাধারণ নির্বাচনে তিনি নকলা-নালিতাবাড়ী আসন থেকে গণ পরিষদ সদস্য নির্বাচিত হন।
ডা. নাদেরুজ্জামান খান ওরফে নাদের ডাক্তারের জন্ম ১৯১৭ সনের ৮ মার্চ ও মৃত্যু ২০০২ সনের ২০ জুন। নাদের ডাক্তার তদানিন্তন ময়মনসিংহ জেলার জামালপুর মহকুমার নালিতাবাড়ী থানার গৌড়দ্বার গ্রামের হাজী সৈয়দ জামান খান ও জেলেহা খাতুনের ঔরসে জন্মগ্রহণ করেছিলেন।
নাদেরুজ্জামান খান নিজ গ্রাম থেকে প্রাথমিক শিক্ষা শেষে পার্শ্ববর্তী ফুলপুর থানার পয়ারী উচ্চ বিদ্যালয় থেকে এন্ট্রান্স পাশ করে ঢাকা ন্যাশনাল মেডিকেল ইন্সটিটিউটে (বর্তমানে স্যার সলিমুল্লাহ মেডিকেল কলেজ) চার বছর মেয়াদি এলএমএফ (Licentiate of Medical Faculty) কোর্সে ভর্তি হন।
ব্যক্তিগত জীবনে নাদেরুজ্জামান খান তিন জন পুত্র ও পাঁচ জন কন্যা সন্তানের জনক।
১৯৪৭ সনে ব্রিটিশদের নিকট থেকে স্বাধীনতা লাভের পর ভারত ভাগ হলে, তদানিন্তন স্বাধীনতার পক্ষের তরুন নেতা শেখ মুজিবুর রহমান পূর্ব বাংলার (পূর্ব পাকিস্তান) রাজধানী ঢাকায় ছাত্র লীগ ও আওয়ামী লীগ গঠনের সময় পরিচয় ঘটে বর্তমান শেরপুর জেলার নকলা উপজেলার গৌড়দ্বার ইউনিয়নের গৌড়দ্বার গ্রামের মেডিকেল ছাত্র নাদেরুজ্জামান খানের সাথে। তাদের দুজনের চেহারায় মিল থাকায় ঘনিষ্ঠতা বৃদ্ধি পায়। নাদেরুজ্জামান খান তখন পূরানো ঢাকায় ডাক্তারী পড়ছিলেন আর শেখ মুজিব পূরানো ঢাকায় থাকতেন। শেখ মুজিবের আহবানে ছাত্র রাজনীতিতে সম্পৃক্ত হন নাদের।
ডাক্তারি ডিগ্রিপ্রাপ্ত হবার পর শেখ মুজিবের পরামর্শে চিকিৎসা বঞ্চিত এলাকাবাসীর সেবা করার লক্ষ্যে নিজ গ্রামে এসে ফার্মেসী স্থাপন করে চিকিৎসা সেবার পাশাপাশি আওয়ামী লীগের রাজনীতি শুরু করেন। ডাক্তার নাদেরুজ্জামান খান গ্রামে গ্রামে ঘুরে আওয়ামী লীগের প্রচার চালিয়ে, কর্মী সংগ্রহ করে নকলা থানা আওয়ামী লীগ গঠন করেন। নাদের ডাক্তার নকলা থানা আওয়ামীলীগের প্রতিষ্ঠাতা সাধারণ সম্পাদক। পরবর্তী সময়ে ১০ বৎসর সভাপতির দায়ীত্ব পালন করেছেন।
নাদের ডাক্তার ১৯৫২ সালের ভাষা আন্দোলন, ১৯৫৪ সনের যুক্তফ্রন্টের নির্বাচন, ১৯৫৬ সনের শাসনতন্ত্র আন্দোলন, ১৯৬৬ সনের ৬ দফা আন্দোলন ও ১৯৬৯ সনের গনঅভ্যুত্থান সহ পাকিস্তান আমলের সকল লড়াই সংগ্রামে আওয়ামী লীগের হয়ে সরাসরি অংশ নিয়েছেন। ১৯৭০ সনের নির্বাচনে ডাক্তার নাদেরুজ্জামান খান নকলা-নালিতাবাড়ী আসন থেকে আওয়ামী লীগের প্রার্থীরূপে বিপুল ভোটে জয়লাভ করে গণ পরিষদের সদস্য নির্বাচিত হন। ডাক্তার নাদেরুজ্জামান খান ১৯৭১ সনে মহান স্বাধীনতা সংগ্রাম ও মুক্তিযুদ্ধে সক্রিয় অংশগ্রহণ করেন এবং সংগঠক হিসাবে সংগ্রামী ভূমিকা পালন করেন।
১৯৭৯ ও ১৯৮৬ সনে আওয়ামী লীগের মনোনয়নে জাতীয় সংসদ নির্বাচনে প্রতিদ্বন্ধিতা করেছেন। ডাক্তার নাদেরুজ্জামান খান বিশ্ব সাহিত্য কেন্দ্রের জার্নালে শেরপুরের শ্রেষ্ঠ কৃতি সন্তান মনোনীত হয়েছিলেন।
ওয়েব সার্ভার

ওয়েব সার্ভার (Web server) হল একটি কম্পিউটার সফ্টওয়্যার ও অন্তর্নিহিত হার্ডওয়্যার যা হাইপার টেক্সট ট্রান্সফার প্রোটোকল ( HTTP ) অথবা এর বৈকল্পিক সুরক্ষিত হাইপারটেক্সট ট্রান্সফার প্রোটোকল সিকিউর (HTTPS ) এর মাধ্যমে অনুরোধ গ্রহণ করে। একজন ব্যবহারকারী সাধারণত একটি ওয়েব ব্রাউজার অথবা ওয়েব ক্রলার HTTP ব্যবহার করে একটি ওয়েব পৃষ্ঠা অথবা অন্যান্য সংস্থানের জন্য একটি অনুরোধ করে যোগাযোগ শুরু করে থাকে এবং সার্ভার সে সংস্থানের সামগ্রী বা একটি ত্রুটি বার্তার সাথে প্রতিক্রিয়া জানায়৷ এটি করার জন্য কনফিগার করা হলে একজন ওয়েব সার্ভার ব্যবহারকারী এজেন্টের কাছ থেকে পাঠানো সংস্থানগুলি গ্রহণ এবং সংরক্ষণ করতে পারে। 
ওয়েব সার্ভার চালানোর জন্য ব্যবহৃত হার্ডওয়্যার অনুরোধের পরিমাণ অনুযায়ী পরিবর্তিত হতে পারে। এর পরিসরের নিম্ন প্রান্তে এমবেডেড সিস্টেম রয়েছে ; যেমন:একটি রাউটার যা একটি ছোট ওয়েব সার্ভারকে কনফিগারেশন ইন্টারফেস হিসাবে চালায়। একটি উচ্চ-ট্রাফিক ইন্টারনেট ওয়েবসাইট শত শত সার্ভারের সাথে অনুরোধগুলি পরিচালনা করতে পারে যা উচ্চ-গতির কম্পিউটারের র‌্যাকে চলে।
ইউথালিয়া সহদেব

গ্রীন ডিউক (বৈজ্ঞানিক নাম: "Euthalia sahadeva (Moore)")এক প্রজাতির মাঝারী আকারের সবজে বাদামী রঙের প্রজাপতি। এরা নিমফ্যালিডি পরিবার এবং এউথালিয়া উপগোত্রের সদস্য।
গ্রীন ডিউক এর প্রসারিত অবস্থায় ডানার আকার ৮০-১০৫ মিলিমিটার দৈর্ঘ্যের হয়।
ভারতে প্রাপ্ত গ্রীন ডিউক এর উপপ্রজাতি হল-
এই প্রজাতি ভারত এর সিকিম থেকে অরুণাচল প্রদেশ পর্যন্ত নেপাল, ভুটান এবং মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী এবং পুরুষ উভয়েরই ডানার উপরিতল কালচে সবুজ এবং ব্রোঞ্জ ডিউক ("") এর স্ত্রী প্রকারের সাথে মিলযুক্ত। সামনের ডানায় কোস্টাল শিরা থেকে ২নং শিরা পর্যন্ত বিস্তৃত বিভিন্ন আকৃতির ছোপ দ্বারা গঠিত একটি ডিসকাল বন্ধনী রয়েছে যার অভিমূখ টর্নাস এর দিকে। উক্ত বন্ধনীর ছোপগুলি পুরুষ প্রকারে ফ্যাকাশে অথবা ইষদ হলদেটে এবং স্ত্রী প্রকারে সাদা বর্নের হয়। উক্ত ডিসকাল বন্ধনীর ৩ নং শিরা মধ্যস্থ ছোপটির ভিতরের কিনারা, ৪ নং শিরা মধ্যস্থ ছোপের মধ্যভাগ অভিমুখী। এপিকাল অথবা শীর্ষভাগের ছোপ দুটির মধ্যে উপরেরটি তলার ছোপ অপেক্ষা অনেক ছোট এবং তলার ছোপটি প্রান্তসীমা অথবা টার্মেনের বেশী কাছে অবস্থিত।
পিছনের ডানার উপরিতলে ফ্যাকাশে এবং ইষদ অস্পষ্ট ডিসকাল ছোপগুলি আলাদা আলাদা এবং সাধারনত ৬ এবং ৭ নং শিরামধ্যে অবস্থিত, তবে কখনো কখনো পুরুষ নমুনাতে ১নং শিরামধ্য পর্যন্ত ছোপগুলি বিস্তৃত থাকে আবার স্ত্রী প্রকারে সম্পূর্ন অনুপস্থিত থাকে। স্ত্রী প্রকার পুরুষ অপেক্ষা আকারে বড়।
স্ত্রী এবং পুরুষ উভয়ের ডানার নিম্নতল হলদেটে সবুজ বর্নের এবং দাগ-ছোপ-বন্ধনী ডানার উপরিতলের অনুরূপ।
দুস্প্রাপ্য এই প্রজাতির সাথে প্রজাতির আচরনের প্রচুর মিল পাওয়া যায়। অন্যান্য ডিউক দের মত এরাও গাছের পাতায় অথবা মাটিতে ডানা মেলে বসে রোদ পোহায় এবং মাড-পাডল করে। শক্তিশালী এবং দ্রুতগামী উড়ান বিশিষ্ট এই প্রজাতির অতিপক্ক এবং পচা ফলের প্রতু ভীষন দুর্বলতা রয়েছে। এরা ১২০০-২০০০ মিটার উচ্চতার মধ্যে জঙ্গলাকীর্ন অঞ্চল খুব পছন্দ করে। জুন থেকে সেপ্টেম্বর মাস পর্যন্ত উপযুক্ত পরিবেশে এদের বিচরন লক্ষ্য করা যায়। নাগা পাহাড়ে সারা বছরই এরা সুলভ দর্শন। সিকিম-দার্জিলিং অঞ্চলে ৪০০০-৫০০০ ফুট উচ্চতায় এদের দর্শন মেলে। পুরুষ প্রকার পরিযায়ী হয়।
জামচাঁদা

জামচাঁদাএর প্রসারিত অবস্থায় ডানার আকার ৭০-৮৫ মিলিমিটার দৈর্ঘ্যের হয়।
ভারত, শ্রীলঙ্কা, পাকিস্তান, আফগানিস্তান, নেপাল, ভুটান এবং মায়ানমার এর বিভিন্ন অঞ্চলে এদের দেখতে পাওয়া যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল কালো বর্নের হয়। উভয় ডানায় একটি করে ডিম্বাকৃতি সাদা বড় ডিসকাল ছোপ বিদ্যমান। সাদা ডিসকাল ছোপগুলি ঝলমলে কালচে নীল আঁশে আবৃত। সেই কারণে আলোর বিশেষ কৌনিক প্রতিফলনে ছোপগুলি উজ্জ্বল নীল রঙের দেখায়। সামনের ডানায় শীর্ষভাগে ছোট একটি অনুরূপ ছোপ দেখা যায়।
সুলভদর্শন এই প্রজাতির উড়ান দ্রুত। উন্মুক্ত অঞ্চল, জঙ্গলের কিনারা এবং জঙ্গলের পথ, নদী অথবা ঝর্নার কিনারা এদের পছন্দের বিচরনক্ষেত্র। এরা রোদ পোহাতে এবং ফুলের মধু পান করতে পছন্দ করে।
স্ত্রী প্রকার তামট প্রজাতিকে চেহারা এবং স্বভাব দুই ভাবেই চমৎকার নকল করে। জামুই প্রজাতির স্ত্রী প্রকারকে যেমন পুরুষ প্রকারের মত প্রায়ই দেখা যায়; যদিও জামচাঁদাএর স্ত্রী প্রকারের দেখা খুব কম মেলে। এরা সাধারনত, ঝোপঝাড় এবং ঘন জঙ্গলের ভিতরে দৃষ্টির নাগালের বাইরে থাকে। লোকালয়ে অথবা বাড়ীর মধ্যে এদের কখনো দেখা যায় না। জামচাঁদা এর পুরুষ প্রকারও জামুই এর পুরুষের ন্যায় কলহপ্রবন স্বভাবের নয় এবং এরা ভূমির কাছাকাছি কম উচ্চতায় অবস্থান করে।
মাঝারিরকম বৃষ্টিপাত যুক্ত অঞ্চল এবং উন্মুক্ত জায়গায় মূলত বর্ষাকালে এদের খুব বেশী দর্শন মেলে। দক্ষিণ ভারতে ৭০০০ ফুট উচ্চতা পর্যন্ত এদের প্রাচুর্য লক্ষনীয়। উত্তর ভারতে ৪৫০০ ফুটের বেশী উচ্চতায় এরা সুলভ নয়, তবে ৭০০০ ফুট উচ্চতা পর্যন্ত কখনো কখনো এদের দর্শন মেলে। উপযুক্ত বাসভূমিতে প্রায় সারাবছরই এদের বিচরণ চোখে পড়ে।
বাংলার লোকসম্প্রদায়

বাংলার লোকসম্প্রদায় বলতে বাংলা তথা বর্তমান বাংলাদেশ ও ভারতের পশ্চিমবঙ্গ, আসাম, ত্রিপুরা অঞ্চলজুড়ে বিরাজমান বিভিন্ন সাংস্কৃতিক গোষ্ঠীকে বুঝানো হয়। বর্তমান কালেও এই অঞ্চলে বলরামী, বাউল, সাহেবি, করতা ভাজা, মতুয়া, জাগোমোহনী এবং ন্যায়দারের মতো লোকসম্প্রদায়ের দেখা মিলে।
বলরামী সম্প্রদায় বেঙ্গল প্রেসিডেন্সির নদিয়া জেলার মেহেরপুরে বলরাম হরি দ্বারা প্রতিষ্ঠিত হয়েছিল (বর্তমানে বাংলাদেশের মেহেরপুর জেলা)। এই সম্প্রদায় বিশ্বাস করে যে, লোভ ও ইন্দ্রিয়পরায়ণতার ঊর্ধ্বে জীবন পবিত্র ও সরল। এই সম্প্রদায়ে প্রচারক, গুরু ও অবতার উপস্থিত নেই। অনুসারীদের কোনও সম্প্রদায় চিহ্ন বা নির্দিষ্ট পোশাক নেই। মুসলিম শিষ্যরা তাদের দেবতাকে হরি-আল্লাহ বলে ডাকে এবং হিন্দু শিষ্যরা হরি রাম শব্দটি ব্যবহার করে। বাংলাদেশের মেহেরপুর এবং নিশ্চিন্তপুর, ভারতের শবেনগর, পালিশিপারা, নাতনা, হাওলিয়া, আরশিনগর, নদীয়ার গরিবপুর, পুরুলিয়াতে দাইকিয়ারি, বাঁকুড়ার শালিনীগ্রাম ইত্যাদি কিছু জায়গায় এখনও বলরামদের পাওয়া যায়।
বাউল বাংলার সর্বাধিক পরিচিত লোকসম্প্রদায়। বাউল সহজা ও সুফিবাদের মিশ্র উপাদানের একটি দল। বাউলদের একটি ঐতিহ্য রয়েছে যা সমকালীন ধর্মীয় এবং সঙ্গীত ঐতিহ্যের সমন্বয়ে তৈরি।
বাউল সম্প্রদায় বাংলাদেশ এবং ভারতের পশ্চিমবঙ্গ, ত্রিপুরা এবং বারাক উপত্যকা নিয়ে গঠিত বাংলা অঞ্চলজুড়ে ছড়িয়ে আছে। ২০০৫ সালে ইউনেস্কো কর্তৃক মানবতার মৌখিক ও অমূর্ত ঐতিহ্যের মাস্টারপিসের তালিকায় বাংলাদেশের বাউল ঐতিহ্য অন্তর্ভুক্ত করা হয়। লালন শাহকে ইতিহাসের সর্বাধিক প্রসিদ্ধ বাউল সাধু হিসাবে গণ্য করা হয়।
সাহেবধানী সম্প্রদায় ধর্ম বা বর্ণে বিশ্বাস করে না। এই সম্প্রদায় একসাথে প্রার্থনায় বিশ্বাস করে। শিষ্যরা মুসলিম এবং হিন্দু উভয় ধর্মেরই হয়ে থাকে। এই সম্প্রদায়ের অনুসারীরা আধ্যাত্মিক পথপ্রদর্শকদের দীনদয়াল, দীনবন্ধু বলে। নদীয়া জেলার বৃত্তিহুদা গ্রামে সাহেবানির উৎপত্তি। কুবির সরকার এবং জদুবিন্দু দুজন বিখ্যাত এবং বিখ্যাত সাহেবাধানী সাধু।
১৮৬০ খ্রিস্টাব্দের দিকে বাংলাদেশে হরিচাঁদ ঠাকুর দ্বারা মতুয়া সম্প্রদায় উদ্ভূত হয়। এই সম্প্রদায়ের অনুসারীরা মূলত বাংলার তফসিলি জাতিগোষ্ঠী নমঃশূদ্র। তারা বৈষ্ণবী হিন্দুধর্ম এবং আত্ম-উপলব্ধিতে ("স্বয়ং-দীক্ষিতি") বিশ্বাস করে। ভারতের পশ্চিমবঙ্গও যথেষ্ট সংখ্যক মতুয়া পাওয়া যায়।
বাংলার অন্যান্য গুরুত্বপূর্ণ লোকসম্প্রদায়ের মধ্যে রয়েছে:
লুঙ্গিপ্যাঁচি নৃত্য

লুঙ্গিপ্যাঁচি নৃত্য পশ্চিমবঙ্গের সাঁওতাল জনগোষ্ঠীর একটি ঐতিহ্যবাহী নৃত্যশৈলী। এই নৃত্যটি পুরুষ ও মহিলা উভয়ই পরিবেশন করে এবং এর সাথে রয়েছে ঐতিহ্যবাহী সঙ্গীত।
সাঁওতাল একটি মুণ্ডা জাতিগোষ্ঠী, ভারত ও বাংলাদেশে তাদের খুব বড়সড় উপস্থিতি রয়েছে। সাঁওতাল জনগণের একটি বড় অংশ বাংলাদেশ এবং ভারতের পশ্চিমবঙ্গ, ঝাড়খণ্ডে বসবাস করে। সাঁওতাল উপজাতির একটি সমৃদ্ধ সাংস্কৃতিক ধারা রয়েছে এবং তারা তাদের সাংস্কৃতিক বৈচিত্র্য সত্ত্বেও অপরিসীম সংহতি প্রদর্শন করে। নাচ এবং সঙ্গীত তাদের সংস্কৃতির কেন্দ্রীয় উপাদান। তাদের জনসংখ্যা প্রায় ৬ মিলিয়ন, এবং ভৌগলিকভাবে ভারত, বাংলাদেশ এবং নেপালে অবস্থিত। তারা সাঁওতালি ভাষায় কথা বলে এবং মূলত হিন্দুধর্ম অনুসরণ করে। আদিম সাম্প্রদায়িক সম্পর্কের অবশিষ্টাংশ সামাজিক ব্যবস্থায় সংরক্ষিত রয়েছে। প্রধান পেশা কৃষি; তারা শিকার এবং জমায়েতেও নিয়োজিত। অনেক সাঁওতাল বৃক্ষরোপণ, কারখানা, কয়লা খনি এবং বন্দর শ্রমিক হিসাবে কাজ করে।
লুঙ্গিপ্যাঁচি নাচের উৎপত্তি অস্পষ্ট। ঐতিহ্যগতভাবে, এটা বিশ্বাস করা হয় যে ১৯৯৫ সালে কিউবায় মের্ডেঙ্গু এবং কঙ্গার ছন্দ মিশ্রিত করার ফলে এটি উদ্ভূত হয়েছিল। কিউবার সঙ্গীতশিল্পী এডুয়ার্ডো ডেভিডসনকে প্রায়শই "পাচাঙ্গা" নৃত্যের জনক বলা হয়, কিন্তু এই মতামতের বিরোধীরা এই ধরনের বিবৃতিকে ভুল বলে মনে করে, যেহেতু এই শৈলীতে ডেভিডসনের প্রথম রচনাটি কেবল ১৯৫৯ সালে লেখা হয়েছিল।
নাচের সময়, সাঁওতাল মহিলারা লুঙ্গি-প্যাঁচিবা লাল সীমানাযুক্ত সাদা শাড়ি পরেন, যা লুঙ্গিপ্যাঁচি নাচের নামের উৎস। পুরুষ সাঁওতালি নর্তকীরা ধুতি পরে নর্তকীরা নাচের সময় পাগড়ি, গাছের পাতা, ফুল এবং ঝোপঝাড়ের মতো আনুষঙ্গিক ব্যবহার করে।
লুঙ্গিপ্যাঁচি নৃত্যের একটি উল্লেখযোগ্য বৈশিষ্ট্য হ'ল তালের সম্প্রীতি। মহিলা নর্তকীরা হাত ধরে একটি লাইনে দাঁড়িয়ে মাডালের ছন্দে চলে যায় এবং সাঁওতাল পুরুষরা সংগীতের অনুষঙ্গ সরবরাহ করে।
লুঙ্গিপ্যাঁচি নৃত্যের সাথে লোকসঙ্গীত এবং বিভিন্ন ঐতিহ্যবাহী যন্ত্র যেমন মাদল, বাঁশি, ধামসা, ঝঞ্জ, করতাল এবং শেহনাই ব্যবহার হয়। পুরুষ এবং ছেলেরা দুই ধরনের ড্রাম ব্যবহার করে - মাদল এবং লাগ্রা।
সরস্বতীর প্রেম

সরস্বতীর প্রেম একটি ভারতীয় বাংলা টেলিভিশন রোমান্টিক কমেডি নাটক। এটি বাংলা জেনারেল এন্টারটেইনমেন্ট চ্যানেল সান বাংলায় প্রচারিত হয় । ডিজিটাল প্ল্যাটফর্ম সান এনএক্সটি -তেও উপলব্ধ। এটি ২০২০ সালের ৭ ডিসেম্বর প্রচার শুরু হয় এবং ২০২১ সালের ৩০ মে শেষ হয়। এটি তৈরি করেছে জেডি প্রোডাকশনস প্রাইভেট লিমিটেড। এতে অভিনয় করেছেন পল্লবী দে এবং অভিষেক বীর শর্মা ।
এক রক্ষণশীল পরিবারে বড় হওয়া সরস্বতী মনে করেন যে ভালবাসা হল বিপদ। অন্যদিকে পরিবারের একমাত্র উপার্জনকারী সদস্য রোহিত মনে করে যে ভালোবাসা অর্থের সমান। এক জটিল পরিস্থিতির কারণে সরস্বতী এবং রোহিত নকল বিয়ে করতে বাধ্য হয়। কিন্তু পরে তারা একে অপরের প্রেমে পড়ে। তারপর, তারা কীভাবে একসঙ্গে থাকতে গিয়ে বিভিন্ন সংগ্রামের মুখোমুখি হয় তা গল্পের মূল বিষয় ।
‎
বাগচী

বাগচী একটি বাঙালি পদবী। বাগচী বাঙালি ব্রাহ্মণ সম্প্রদায়ের একটি পদবী। এই পদবী প্রধানত পশ্চিমবঙ্গ এবং বাংলাদেশের বাঙালি ব্রাহ্মণদের মধ্যে ব্যবহৃত হয়। এই পদবী বাংলার বরেন্দ্র অঞ্চল থেকে উদ্ভুত।
মাঝি (উপাধি)

মাঝি একটি ভারতীয় হিন্দু উপাধি। এটি মূলত ভারতীয় পশ্চিমবঙ্গ রাজ্য থেকে উদ্ভূত হয়েছে এবং বাঙালি হিন্দুদের মধ্যে মহিষ্যা, চাষি কৈবর্ত, জলিয়া কাইবার্ত্ত, সাহানা বা উগ্রা ক্ষত্রিয় বর্ণের অন্তর্ভুক্ত হতে পারে।
চট্টোপাধ্যায়

চট্টোপাধ্যায় বা চ্যাটার্জী একটি বাঙালি হিন্দু পদবী যা বাঙালি ব্রাহ্মণ বর্ণের সঙ্গে যুক্ত। ব্যানার্জী, মুখার্জী, গাঙ্গুলী, চ্যাটার্জিদের সাথে একত্রে বাঙালি কুলীন ব্রাহ্মণ সমাজ গঠিত, যা বাঙালি বর্ণ ব্যবস্থার সর্বোচ্চ স্তর। তারা কাশ্যপ গোত্রের অন্তর্গত।
"চ্যাটার্জী" হলো ঐতিহ্যবাহী বাংলা "চট্টোপাধ্যায়" বানানের ইংরেজিকৃত বৈকল্পিক বানান। ইংরেজি ভাষার বানানের মধ্যে রয়েছে চ্যাটার্জি ("Chatterjee/Chatarji/Chatterji/Chaterjee"/"Chatterjea") এবং চট্টোপাধ্যায় ("Chattopadhyay/Chattopadhyaya")।
পেশাদার কুস্তি প্রচারণা

পেশয় কুস্তি চ্যাম্পিয়নশিপে দুই কুস্তি প্রতিযোগী।াদার কুস্তি প্রচারণা হচ্ছে একটি কোম্পানি বা ব্যবসায়িক প্রতিষ্ঠান যারা নিয়মিত পেশাদারি কুস্তির আয়োজন করে থাকে। "প্রচারণা" কুস্তি প্রচারণা থেকে শুরু করে এর বিজ্ঞাপন, বিভিন্ন ইভেন্ট আয়োজন, কুস্তিগিরদের ম্যাচ খেলানো থেকে শুরু করে তাদের কার অবস্থান কোথায় তাও নির্ধারণ করে দেয়। প্রচারকরা কুস্তি ম্যাচ আয়োজন করার জন্য এসব প্রতিষ্ঠান ব্যবহার করে। মূলত কুস্তি প্রচারণার পিছনে প্রচারকরাই থাকে। কিন্তু একজন কুস্তি প্রচারকের পক্ষে একা কখনো ম্যাচ আয়োজন করা এবং এর ব্যবস্থাপনা করা সম্ভব হয় না। এ জন্য প্রচারণা প্রতিষ্ঠানগুলোর উদ্ভব।
বর্তমানে যুক্তরাষ্ট্রের জাতীয় পর্যায়ের কুস্তি প্রচারণা প্রতিষ্ঠানগুলো হচ্ছে ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই), অল এলিট রেসলিং (এডাব্লিউই), ইমপ্যাক্ট রেসলিং (ইমপ্যাক্ট!), রিং অফ অনার (রোহ), মেজর লিগ রেসলিং (এমএলডাব্লিউ) এবং ন্যাশনাল রেসলিং এলায়েন্স (এনডাব্লিউএ)।
মেক্সিকান লুচা লিবরে প্রচারণা প্রতিষ্ঠান গুলো হচ্ছে কন্সেজল মুন্ডিয়াল দে লুচা লিবরে (সিএমএলএল) এবং লুচা লিবরে এএএ ওয়ার্ল্ডওয়াইড (এএএ)।
জাপানে যেসব প্রচারণা প্রতিষ্ঠান গুলো রয়েছে সেগুলো হলো নিউ জাপান প্রো রেসলিং (এনজেপিডাব্লিউ), অল জাপান প্রো রেসলিং (এজেপিডাব্লিউ), প্রো রেসলিং নোয়াহ (নোয়াহ), বিগ জাপান প্রো রেসলিং (বিজেডাব্লিউ), প্রো রেসলিং জিরো১ (জিরো১), ডিডিটি প্রো রেসলিং, ড্রাগন গেট এবং ওয়ার্ল্ড ওয়ান্ডার রিং স্টারডম।
এছাড়াও বিশ্বব্যাপী ছোট ছোট অসংখ্য স্বাধীন প্রোমোশন ছড়িয়ে রয়েছে।
বেশিরভাগ প্রচারণা প্রতিষ্ঠানই আত্মনির্ভরশীল। এবং তারা তাদের প্রচারণায় অন্য প্রতিষ্ঠানগুলো নিয়ে কথা বলে না বা তাদের সাথে চ্যাম্পিয়নশিপ টাইটেল গুলো ভাগাভাগি করে না, যদিনা তারা কোনো চুক্তিতে চুক্তিবদ্ধ না হয়ে থাকে। তবে বেশকিছু ছোটখাটো প্রচারণা প্রতিষ্ঠানগুলো তাদের চ্যাম্পিয়নশিপ পদবি গুলো বিভিন্ন প্রচারণা প্রতিষ্ঠানের সাথে ভাগাভাগি করে এবং ওইসব প্রচারণার চ্যাম্পিয়নশিপ গুলো এই প্রচারণায়ও একই মর্যাদা লাভ করে। এই ধরনটি ২০০০' এর পরে অনেকখানি বদলেছে৷ ১৯৫০' এর দশকে ন্যাশনাল রেসলিং এলায়েন্স তাদের চ্যাম্পিয়নশিপ টাইটেল গুলো অন্যান্য প্রচারণা প্রতিষ্ঠান গুলোর সাথে ভাগাভাগি করে নিতো, এর মধ্যে অনেক ছোটখাটো প্রচারণাও থাকতো যারা এনডাব্লিউএ'র ছায়াতলে থেকে নিজেদের মধ্যে ম্যাচের আয়োজন করতো।
বড় প্রচারণা গুলোর অধীনে কুস্তিগিরদের একটি পুরো দল থাকে যারা তাদের চুক্তিতে স্বাক্ষর করে তাদের অধীনে কুস্তি করে। ছোট এবং স্বাধীন প্রচারণায় থাকে অল্প কিছু সংখ্যক চুক্তিভুক্ত কুস্তিগির এবং ফ্রি এজেন্টরা৷ যারা যেকোনো অর্থের বিনিময়ে বিভিন্ন প্রচারণার হয়ে কুস্তি করে থাকে।
নিরাপদ পানির উৎস থেকে দূরে থাকা পরিবারগুলিতে পানি সরবরাহ

দক্ষিণ আফ্রিকার চাইল্ড লেবার প্রোগ্রাম অফ অ্যাকশন বক্তব্য হলো, নিরাপদ পানির উৎস থেকে দূরে পরিবারগুলোর কাছে পানির বিতরণে পাইলট প্রকল্প চালানো উচিত। দ্যা সার্ভে অফ এ্যাক্টিভিটিস অফ ইয়াঙ পিপলের ১৯৯৯ সালে চালান জরিপ থেকে জানা যায় যে, দক্ষিণ আফ্রিকায় শিশুশ্রমের খুবই সাধারণ একটা অংশই হল পানি কিংবা জ্বালানী দূর থেকে বয়ে নিয়ে আসা। দক্ষিণ আফ্রিকার অংশীদারদের পরামর্শে উদ্ভূত চাইল্ড লেবার প্রোগ্রাম অফ অ্যাকশনের এই ইঙ্গিত পাওয়া যায় যে, যেহেতু অনেক দূর থেকে পানি আনার বিষয়টি বিপদজনক আর ব্যপক, এটিকে অগ্রাধিকার দিয়ে সমাধান করা উচিত।
চাইল্ড লেবার প্রোগ্রাম অফ অ্যাকশনের মত অনুসারে, এই কাজটিকে শুধুমাত্র শিশুশ্রম হিসেবে দেখা উচিত নয়, যেখানে শিশুশ্রম এমন একটি শব্দকে বোঝায় যা দিয়ে ধারণা হয় যে, কেউ কেউ শিশুদের দিয়ে সাধারন কিছু কাজ করিয়ে নিচ্ছে। গরীব পরিবারদের আসলে কত দূরে থেকে পানি আনতে হবে তার উপর খুব সামান্যই নিয়ন্ত্রন থাকে। এবং প্রায়ই তাদের শিশুদেরকে পানি টেনে আনতে বলা ছাড়া আর কোন বিকল্প থাকে না।
অতএব, দেশের অংশগ্রহণকারীরা বলছেন যে, পানি টেনে আনাকে বরং শিশু কাজের অগ্রাধিকার হিসেবে দেখা উচিত, এবং ২০০৮ সালের মধ্যে সমস্ত পরিবারে সরকারি কর্মসূচির মাধ্যমে পানি পৌঁছে দেওয়ার ব্যবস্থা করা উচিত।
এই ধরনের পরিবারগুলিতে পানি পৌঁছে দিয়ে, কিছু শিশুদের পানি সংগ্রহে যে অতি দীর্ঘ সময় অতিবাহিত হয় তা থেকে পরিত্রান পেতে পারে। যার ফলে স্কুলে পড়াশোনা এবং অন্যান্য ক্রিয়াকলাপের জন্য তারা আরও বেশি সময় পেতে পারে। এর ফলে এ কাজের সঙ্গে জড়িত বিপদগুলোও হ্রাস পায়।
তদনুসারে, প্রোগ্রাম টুয়ার্ডস দ্য এলিমিনেশন অব দ্য ওয়রস ফর্মস অফ চাইল্ড লেবার (টিইসিএল) প্রোগ্রামটি, চাইল্ড লেবার প্রোগ্রাম অফ অ্যাকশনের সূচনা করে। ডায়নাকন ইঞ্জিনিয়ারিং এবং হিউম্যান সায়েন্সেস রিসার্চ কাউন্সিলকে পাইলট প্রকল্পগুলির গবেষণা এবং ডিজাইন শুরু করতে বলা হয় যেখানে দূরবর্তী এলাকায় জল সরবরাহস বিষয়টিও মূলধারায় যুক্ত করতে বলা হয়। সামগ্রিক প্রকল্পের উদ্দেশ্য হল ঘটনাটি তদন্ত করা, পাইলট প্রকল্প ডিজাইন এবং পরিচালনা করা এবং এই ধরনের এলাকায় পানি সরবরাহে সহায়তা করার জন্য নীতি তৈরি এবং বাস্তবায়ন করা।
এই প্রকল্পটি নিম্নলিখিত পর্যায়ে পরিচালিত হয়েছিল:
এই পাইলট প্রকল্পের গবেষণা এবং নকশা তৈরীর পর্যায়ে তিনটি প্রক্রিয়া রয়েছে:
পরিকল্পনা করা হয়েছে যে, ২০০৫ সালের আগস্ট মাসের কাছাকাছি সময় থেকে প্রারম্ভিক (বেসলাইন) অধ্যয়ন করা হয়েছে এমন দুটি সাইটে পাইলট প্রকল্প চলবে।
পাইলট নকশা তৈরী এবং প্রকল্প বাস্তবায়নের পর্যায়ে নীতি তৈরি করা হবে। তৃতীয় পর্যায়ে একটি প্রক্রিয়ার মাধ্যমে মূল বাস্তবায়নকারী সংস্থাগুলি যেমন সংশ্লিষ্ট সরকারি বিভাগগুলি বিবেচনার পর গুরুত্বপূর্ণ সুপারিশগুলি গ্রহণ করার জন্য তৈরী হতে পারে, তাদের জন্য বাজেটিং সহ পরিচালন ব্যবস্থাগুলি কার্যকর করবে। এই পর্যায়ে পাইলট প্রকল্প বন্ধ করা হবে, অথবা সরকারী বিভাগ, সংস্থা বা এনজিওদের কাছে হস্তান্তর করা হবে।
নিম্নলিখিত প্রতিষ্ঠানগুলি প্রকল্পের সাথে জড়িত